pythainlp/thai_wikipedia_clean_20230101 huggingface dataset:
พิพิธภัณฑ์ประกอบด้วยพื้นที่จัดแสดงสิบสองห้อง สองชั้น ชั้นหนึ่งของพิพิธภัณฑ์เป็นส่วนสถาปัตยกรรมอิสลาม, อัลกุรอาน และงานเขียนมือ, ห้องจัดแสดงศิลปะจากอินเดีย จีน และคาบสมุทรมาเลย์ ชั้นสองจัดแสดงอาวุธยุทโธปกรณ์, ผ้า, เครื่องประดับ และเหรียญ และห้องจัดแสดงของสะสมแบ่งตามวัสดุ ได้แก่ เหล็ก ไม้ และเซรามิกส์ หนึ่งในของสะสมขึ้นขื่อของพิพิธภัณฑ์คือเครื่องแก้วอิสลาม นอกจากพื้นที่จัดแสดงแล้ว พิพิธภัณฑ์ยังมีส่วนอำนวยความสะดวกสำหรับการศึกษา ค้นคว้า และการอนุรักษ์ชั้นสูง หนึ่งในส่วนจัดแสดงถาวรที่มีชื่อเสียงที่สุดของพิพิธภัณฑ์คือห้องออตโตมันแบบศตวรรษที่สิบเก้า
Islamic Arts Museum Malaysia
โรงแรมซาราโตกา
โรงแรมซาราโตกา  เป็นโรงแรมหรูสร้างขึ้นตามสถาปัตยกรรมนีโอคลาสสิก ตั้งอยู่ด้านหน้าของฟูเอนเตเดลาอินเดีย ริมถนนปาเซโอเดลปราโดในย่านอาบานาเก่าของกรุงอาบานา ประเทศคิวบา อาคารสร้างขึ้นในปี 1880 เพื่อใช้งานเป็นโกดัง ก่อนจะได้รับการปรับแต่งใหม่เป็นโรงแรมในปี 1933 และเปิดให้บริการใหม่อีกครั้งหลังการต่อเติมในปี 2005 ในเช้าวันที่ 6 พฤษภาคม 2022 เกิดเหตุระเบิดร้ายแรงในโรงแรม เป็นผลให้มีผู้เสียชีวิตอย่างน้อย 22 ราย
โรงแรมซาราโตกาตั้งอยู่ด้านหน้าของปาร์เกเดลาฟราเตร์นิดัด ใกล้กับเอลกาปิโตลิโอในอาบานา สร้างขึ้นโดยเกรโกริโอ ปาลาซิโอส พ่อค้าชาวสเปนผู้มั่งคั่งจากซันตันเดร์ เขาลงนามในสัญญาก่อสร้างอาคารในปี 1879 ด้วยมูลค่า 98,000 ดอลลาร์ แรกเริ่มเป็นอาคารสูงสามชั้น โดยชั้นล่างสุดเป็นโกดังเก็บยาสูบ ร้านค้า และห้องอยู่อาศัยสี่ห้อง ชั้นสองเป็นโรงแรมขนาด 43 ห้อง และมีห้องอาหารหนึ่งห้อง
โรงแรมเปิดให้บริการเรื่อยมาจนกระทั่งทศวรรษ 1960 เมื่อรัฐบาลฝ่ายปฏิวัติในเวลานั้นเข้าครอบครอง อาคารถูกปล่อยเช่าและต่อมาได้ถูกทิ้งร้างเนื่องจากสภาพที่ทรุดโทรม ในปี 1996 อาคารได้ถูกโอนไปอยู่ในความดูแลของบริษัท โรงแรมซาราโตกา จำกัด (มหาชน) บริษัทคิวบาที่มีเจ้าของร่วมคือบริษัท อาบากัวเนกซ์ จำกัด (มหาชน) ส่วนพาณิชย์ของสมาคมประวัติศาสตร์อาบานา และกลุ่มนักลงทุนต่างชาติ อาคารหลังเดิมถูกทุบทิ้ง และเหลือไว้เพียงส่วนหน้าของอาคารที่ติดถนน อาคารหลังใหม่สร้างขึ้นประกอบส่วนหน้าเดิม และเพิ่มชั้นใต้ดินสองชั้น, ชั้นลอยหนึ่งชั้น และต่อเติมชั้นอื่น ๆ ขึ้นไปอีก อาคารเปิดให้บริการอีกครั้งในปี 2005 ในฐานะโรงแรมหรูขนาด 96 ห้อง และมีบาร์สามแห่ง, ภัตตาคารสองแห่ง, สระว่ายน้ำบนดาดฟ้า และศูนย์ธุรกิจหนึ่งศูนย์ ภายในยังประกอบด้วยการตกแต่งหรูหราคลาสสิกจากงานช่างแบบฝรั่งเศสและคิวบา
Hotel Saratoga, Havana
องค์การบริหารส่วนตำบลหนองโพรง
องค์การบริหารส่วนตำบลหนองโพรง เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของหมู่ที่ 1–5, 7–12 และพื้นที่บางส่วนของหมู่ที่ 6 ของตำบลหนองโพรง (เฉพาะนอกเขตเทศบาลตำบลศรีมหาโพธิ) ในอำเภอศรีมหาโพธิ จังหวัดปราจีนบุรี เดิมได้รับการจัดตั้งเป็นสภาตำบลหนองโพรงใน พ.ศ. 2516 ต่อมาได้รับการจัดตั้งเป็นองค์การบริหารส่วนตำบลหนองโพรงเมื่อวันที่ 25 ธันวาคม พ.ศ. 2539 ในปี พ.ศ. 2564 เขตองค์การบริหารส่วนตำบลมีประชากรทั้งหมด 13,141 คน
องค์การบริหารส่วนตำบลดงกระทงยาม
องค์การบริหารส่วนตำบลดงกระทงยาม เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของตำบลดงกระทงยาม และพื้นที่ทั้งหมดของตำบลหาดยาง ในอำเภอศรีมหาโพธิ จังหวัดปราจีนบุรี เดิมได้รับการจัดตั้งเป็นสภาตำบลดงกระทงยามใน พ.ศ. 2516 ต่อมาได้รับการจัดตั้งเป็นองค์การบริหารส่วนตำบลดงกระทงยามเมื่อวันที่ 25 ธันวาคม พ.ศ. 2539
ต่อมาในวันที่ 29 กันยายน พ.ศ. 2547 กระทรวงมหาดไทยให้ยุบสภาตำบลหาดยาง รวมเข้ากับพื้นที่องค์การบริหารส่วนตำบลดงกระทงยาม ทำให้เขตองค์การบริหารส่วนตำบลดงกระทงยามครอบคลุมพื้นที่ตำบลดงกระทงยาม และพื้นที่ตำบลหาดยางทั้งหมด
องค์การบริหารส่วนตำบลกรอกสมบูรณ์
องค์การบริหารส่วนตำบลกรอกสมบูรณ์ เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของหมู่ที่ 2–7 และพื้นที่บางส่วนของหมู่ที่ 1 ของตำบลกรอกสมบูรณ์ (เฉพาะนอกเขตเทศบาลตำบลกรอกสมบูรณ์) ในอำเภอศรีมหาโพธิ จังหวัดปราจีนบุรี เดิมได้รับการจัดตั้งเป็นสภาตำบลกรอกสมบูรณ์ใน พ.ศ. 2516 ต่อมาได้รับการจัดตั้งเป็นองค์การบริหารส่วนตำบลกรอกสมบูรณ์เมื่อวันที่ 25 ธันวาคม พ.ศ. 2539 ในปี พ.ศ. 2564 เขตองค์การบริหารส่วนตำบลมีประชากรทั้งหมด 8,203 คน
ซูเปอร์วิงส์
โรงแรมซาราโทกา
ฮังตูวะห์
R-360 Neptune
ดาเตะ วาตารุ
กัลย์สุดา ชนาคีรี
กัลย์สุดา ชนาคีรี หรือ อิอิอองทู่น (; เกิด 8 มีนาคม พ.ศ. 2541) ชื่อเล่น มีมี  เป็นผู้เข้าประกวดนางงามสัญชาติไทยและพม่า มีชื่อเสียงจากการดำรงตำแหน่งมิสแกรนด์เมียนมา 2022 และเป็นตัวแทนประเทศพม่าในการประกวดมิสแกรนด์อินเตอร์เนชันแนล 2022 ที่ จังหวัดชวาตะวันตก ประเทศอินโดนีเซีย
นอกจากนี้เธอยังเข้าร่วมในการประกวดมิสยูนิเวิร์สไทยแลนด์ 2562, มิสยูนิเวิร์สไทยแลนด์ 2564 และมิสแกรนด์ไทยแลนด์ 2022
กัลย์สุดาเกิดเมื่อวันที่ 8 มีนาคม พ.ศ. 2541 ในครอบครัวเชื้อสายกะเหรี่ยง มีภูมิลำเนาที่บ้านหนองบัว ตำบลแม่ปะ อำเภอแม่สอด จังหวัดตาก เธอถือสองสัญชาติทั้งไทยและพม่า
โดยเธอได้สำเร็จศึกษาในระดับอุดมศึกษาที่คณะครุศาสตร์ สาขาวิชานาฏศิลป์ไทย มหาวิทยาลัยราชภัฏเชียงใหม่
กัลย์สุดาได้เริ่มเข้าสู่วงการประกวดความงามในปี พ.ศ. 2562 จากเป็นผู้เข้าแข่งขันมิสยูนิเวิร์สไทยแลนด์ 2562​ สามารถผ่านเข้ารอบ 20 คนสุดท้าย ต่อมาในปี พ.ศ. 2563 กัลย์สุดาได้เข้าประกวดเวทีนางสาวเชียงใหม่โดยการประกวดในครั้งนั้นเธอได้รับตำแหน่งรองชนะเลิศอันดับหนึ่ง และรางวัลพีเพิลชอยส์ จากนั้นเธอได้มีโอกาสเป็นตัวแทนในการประกวดมิสยูนิเวิร์สไทยแลนด์​ อีกครั้งในปี พ.ศ. 2564 ซึ่งผลการประกวดในครั้งนั้นเธอสามารถผ่านเข้ารอบ 15 คนสุดท้าย
หลังจากนั้นไม่นานกัลย์สุดาก็ได้เข้าร่วมการประกวดมิสแกรนด์ประจวบคีรีขันธ์ 2021-2022 ซึ่งเธอก็ได้เป็นผู้ชนะเลิศในการประกวดครั้งนั้นพร้อมกับเป็นตัวแทนจังหวัดประจวบคีรีขันธ์ในการประกวดมิสแกรนด์ไทยแลนด์ 2022 ในการประกวดเธอสามารถเข้ารอบ 20 คนสุดท้าย ต่อมาในปีเดียวกันนั้นเธอได้รับการแต่งตั้งจากกองประกวดมิสแกรนด์เมียนมาให้เป็นผู้ดำรงตำแหน่งมิสแกรนด์เมียนมา ประจำปี 2022 พร้อมกับเป็นตัวแทนประเทศพม่าในการประกวดมิสแกรนด์อินเตอร์เนชันแนล 2022 ที่ประเทศอินโดนีเซีย
มิสแกรนด์เมียนมาร์
วัดจันทน์ธาตุทาราม
วัดจันทน์ธาตุทาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท้องเนียน อำเภอขนอม จังหวัดนครศรีธรรมราช
วัดจันทน์ธาตุทารามตั้งวัดเมื่อวันที่ 10 กุมภาพันธ์ พ.ศ. 2521 ได้รับพระราชทานวิสุงคามสีมาเมื่อวันที่ 21 กุมภาพันธ์ พ.ศ. 2523
ภายในวัดมีเจดีย์ปะการัง เชื่อกันว่ามีอายุมากกว่า 1000 ปี ประวัติการก่อสร้างไม่ปรากฏหลักฐานที่เป็นลายลักษณ์อักษร โบราณสถานที่พบเป็นสถูปเจดีย์ตั้งอยู่บนยอดเขาธาตุซึ่งเป็นภูเขาดินขนาดเล็กวางตัวอยู่ในแนวทิศเหนือ-ใต้สูงจากระดับน้ำทะเลปานกลางประมาณ 85 เมตร อยู่ห่างจากชายฝั่งทะเลอ่าวไทยทางทิศตะวันออกประมาณ 3 กิโลเมตรมีคลองบ้านเนียนไหลผ่านทางทิศใต้
เจดีย์เป็นลักษณะทรงกลมแบบลังกา ประกอบด้วยฐานเขียงสี่เหลี่ยมจัตุรัสรองรับฐานบัวลูกแก้วอกไก่กลมและองค์ระฆังทรงกลมชั้นบัลลังก์และส่วนยอดหักหายไป องค์ระฆังทางด้านทิศใต้ถูกขุดเจาะเสียหาย โครงสร้างทางทิศเหนือแตกร้าว โครงสร้างเจดีย์ก่อด้วยอิฐเป็นแกนข้างในแล้วใช้หินปะการังที่ตัดแต่งเป็นรูปสี่เหลี่ยมก่อประกบด้านนอกไม่มีวัสถุสอประสาน นอกจากนี้ยังพบพระพุทธรูปหินทรายสีแดงชำรุด 2 องค์ เป็นพระพุทธรูปประทับนั่งปางมารวิชัย ขนาดหน้าตักกว้างประมาณ 40 และ 50 เซนติเมตร จากลักษณะทางสถาปัตยกรรมซึ่งมีรูปแบบเดียวกับพระบรมธาตุเจดีย์วัดพระมหาธาตุวรมหาวิหาร นครศรีธรรมราช แต่คงสร้างในราวสมัยอยุธยาโดยวิเคราะห์จากพระพุทธรูปหินทรายแดงซึ่งเป็นศิลปะอยุธยา
แอมเบอร์
แอมเบอร์ ซึ่งความหมายก็คือ อำพัน เป็นเรซินต้นไม้ฟอสซิล
แอมเบอร์ อาจหมายถึง:
ฮิยกโกะ
ฮิยกโกะ  เป็นละครโทรทัศน์ญี่ปุ่นและ"อาซาโดระ" ลำดับที่ 96 ต่อจาก"เบปปินซัง" (Beppinsan) ใน ค.ศ. 2016 ออกอากาศทางสถานีโทรทัศน์เอ็นเอชเค (เจเนอรัลทีวี) ตั้งแต่วันที่ 3 เมษายน จนถึง 30 กันยายน ค.ศ. 2017 นำแสดงโดย คาซูมิ อาริมูระ เป็น มิเนโกะ ยาตาเบะ หญิงสาวที่กำลังจะจบการศึกษาชั้นมัธยมตอนปลายและกำลังลังเลในอาชีพของตนเองในอนาคตอันใกล้ ขณะที่พ่อของเธอที่ขายแรงอยู่ในโตเกียวหายไปตัวโดยไม่ได้บอกกล่าวครอบครัว
เดือนตุลาคม ค.ศ. 2018 ได้มีการประกาศการผลิตตอนพิเศษภายใต้ชื่อ"ฮิยกโกะ 2" ออกอากาศตั้งแต่วันที่ 25–28 มีนาคม ค.ศ. 2019 ทั้งสิ้น 4 ตอน ตอนละ 30 นาที เล่าเรื่องราวของตัวละครใน"ฮิยกโกะ" หลังการออกอากาศสิ้นสุดไปแล้ว 2 ปีให้หลัง
ใน ค.ศ. 1964 หมู่บ้านชนบทเล็ก ๆ แห่งหนึ่งในจังหวัดอิบารากิที่ชื่อ "หมู่บ้านโอกุ-อิบารากิ" (奥茨城村) มีครอบครัวยาตาเบะซึ่งเป็นครอบครัวเกษตกรอาศัยอยู่ ประกอบด้วย มิเนโกะ ยาตาเบะ (คาซูมิ อาริมูระ) พี่สาวคนโตของครอบครัวที่กำลังกังวลกับอาชีพการงานของเธอในอนาคตเมื่อการศึกษาระดับชั้นมัธยมศึกษาตอนปลายใกล้จบลง ขณะนั้นเองประเทศญี่ปุ่นซึ่งได้รับเลือกให้เป็นเจ้าภาพจัดงานโอลิมปิกได้มีการระดมแรงงานจำนวนมากเพื่อสร้างโครงสร้างพื้นฐานของโตเกียวให้ทันสมัยขึ้น พ่อของเธอ มิโนรุ ยาตาเบะ (อิกกิ ซาวามูระ) เป็นส่วนหนึ่งของแรงงานนั้น มิโนรุเดินทางไปก่อสร้างตึกสูงเพื่อหาเงินพยุงครอบครัวของเขาและจ่ายหนี้ไร่สวนที่ล่มไป มิตสึโอะ ซูมิตานิ (ยูกิ อิซูมิซาวะ) เพื่อนชายของมิเนโกะในโรงเรียนเสนอการจัดการวิ่งคบเพลิงรอบหมู่บ้านโอกุ-อิบารากิที่ซึ่งการวิ่งคบเพลิงหลักไม่ได้ผ่านหมู่บ้านไป ขณะที่ มิโยโกะ ยาตาเบะ (โยชิโนะ คิมูระ) แม่ของมิเนโกะได้รับจดหมายและพัสดุที่ส่งไปหามิโนรุที่โตเกียวถูกส่งตีกลับมาหาที่บ้านเนื่องจากไม่พบผู้รับตามที่อยู่ จึงโทรศัพท์ไปหาผู้จัดหาห้องเช่าและได้คำตอบกลับมาว่ามิโนรุหายออกไปโดยยังทิ้งสัมภาระอยู่ที่ห้องเช่าของเขา มิเนโกะตัดสินใจเดินทางไปยังโตเกียวเพื่อทำงานส่งเงินกลับมาแทนพ่อของเธอที่ยังไม่พบด้วยความหวังเล็ก ๆ ที่ในระหว่างนั้นอาจพบเจอพ่อของเธอ
คาซูมิ อาริมูระ ได้รับเลือกให้แสดงนำใน"ฮิยกโกะ" โดยไม่ต้องผ่านการคัดนักแสดง การเลือกนักแสดงเพื่อมาเล่นใน"อาซาโดระ" โดยตรงครั้งสุดท้ายก่อนอาริมูระคือ"ฮานาโกะ นักแปลสาวหัวใจแกร่ง" ในปี 2014 นำแสดงโดย ยูริโกะ โยชิตากะ ก่อนที่อาริมูระจะนำแสดงใน"ฮิยกโกะ" เธอเคยร่วมแสดงใน"อาซาโดระ" ลำดับที่ 88 ในปี 2013 เรื่อง "อามะจัง สาวน้อยแห่งทะเล" เป็นแม่ของตัวละครหลัก ผู้อำนวยการสร้าง ฮิโรชิ คาชิ กล่าวว่าอาริมูระแสดงให้เห็นถึง "ความใกล้ชิดที่อบอุ่น" และทำให้เขาคิดว่าในชนบทน่าจะมีเด็กผู้หญิงที่มีลักษณะนิสัยคล้ายเธออยู่บ้าง นอกจากนี้ อาริมูระยังแสดงเป็นนักเรียนชั้นมัธยมศึกษาตอนปลายปีที่ 3 ที่เติบโตขึ้นเป็นผู้ใหญ่ได้โดยไม่ต้องใช้นักแสดงเด็กแสดงแทน ขณะที่ตัวละครสมทบอื่น ๆ ที่ปรากฏใน"ฮิยกโกะ" นั้นได้รับเลือกจากการคัดเลือกนักแสดง
ผู้อำนวยการสร้าง ฮิโรชิ คาชิ กล่าวถึงชื่อเรื่องของ"อาซาโดระ" นี้ว่าในตอนแรกมีการเสนอชื่อ เนโกะ (ねこ, "แมว") แต่ภายหลังตัดสินใจใช้ชื่อ ฮิยกโกะ (ひよっこ, "ลูกนก") แทน โดยให้เหตุผลว่าหลังจากสงครามโลกครั้งที่สองสิ้นสุดลง กลุ่มหนุ่มสาวที่ช่วยสนับสนุนให้เกิดความเติบโตทางเศรษฐกิจในยุคนั้นที่เรียก จะถูกขนานนามว่าเป็น "ไข่ทองคำ" (金の卵) ด้วยเหตุนี้เพื่อที่จะให้ตัวละครหลักของ"ฮิยกโกะ" มิเนโกะ ยาตาเบะ (แสดงโดย คาซูมิ อาริมูระ) ถูกเรียกว่าไข่ทองคำ เธอจึงต้องออกมาจากเปลือกไข่และเติบโตเป็นผู้ใหญ่ ซึ่งนั่นสะท้อนถึงชื่อเรื่อง "ฮิยกโกะ" จนถึงตอนสุดท้ายของ"อาซาโดระ" เรื่องนี้
ผลงานผลิต"อาซาโดระ" ก่อนหน้า"ฮิยกโกะ" มักมีเนื้อเรื่องที่ได้รับต้นแบบจากบุคคลจริง แต่สำหรับเนื้อเรื่องของ"ฮิยกโกะ" นั้นเป็นผลงานต้นฉบับที่ตัวละครเอกมีความแข็งแกร่ง ผู้ประพันธ์บทเพียงคนเดียวของ"ฮิยกโกะ" โยชิกาซุ โอกาดะ กล่าวเพิ่มเติมว่าแก่นเรื่องจะแตกต่างไปจาก"อาซาโดระ" เรื่องอื่น ๆ ที่ผ่านมาซึ่งให้น้ำหนักไปทางความพยายามเพื่อประกอบอาชีพที่ใฝ่ฝันหรือการประสบความสำเร็จในหน้าที่การงานด้วยตนเอง แต่มิเนโกะ ตัวละครเอกของเรื่อง ได้รับการกระตุ้นและแรงผลักดันให้เดินหน้าต่อไปด้วยปัญหาสำคัญคือการหายตัวไปของพ่อของเธอ
ตำบลบ้านเก่า (อำเภอด่านขุนทด)
ตำบลบ้านเก่า เป็นตำบลหนึ่งในอำเภอด่านขุนทด จังหวัดนครราชสีมา พื้นที่ทั้งหมดอยู่ในบริหารโดย องค์การบริหารส่วนตำบลตำบลบ้านเก่า ตั้งอยู่ห่างจากที่ว่าการอำเภอด่านขุนทด เป็นระยะทาง 6 กิโลเมตร
ปัจจุบัน ตำบลบ้านเก่า แบ่งออกเป็น 13 หมู่บ้าน คือ
ไทยแลนด์ อเมเจอร์ลีก ฤดูกาล 2565 – โซนภาคใต้
ไทยแลนด์ อเมเจอร์ลีก ฤดูกาล 2565 โซนภาคใต้ เป็นส่วนหนึ่งของการแข่งขันไทยแลนด์ อเมเจอร์ลีก ฤดูกาล 2565 จัดการแข่งขันโดยสมาคมฟุตบอลแห่งประเทศไทย การแข่งขันจะแบ่งออกเป็น 2 โซนย่อยได้แก่ภาคใต้ตอนบน และภาคใต้ตอนล่าง
การแข่งขันในฤดูกาล 2565 จะแบ่งออกเป็นสองโซนย่อยได้แก่ภาคใต้ตอนบนและภาคใต้ตอนล่าง โดยจะเริ่มจากรอบมินิลีก ในรอบมินิลีก ภาคใต้ตอนบนจะแบ่งออกเป็นกลุ่มละ 4 สโมสร และภาคใต้ตอนล่างจะแบ่งออกเป็นกลุ่มละ 3 สโมสร (ยกเว้นกลุ่มดี จะแบ่งออกเป็น 2 สโมสร) แต่ละโซนย่อยจะแข่งขันกันแบบพบกันหมด สโมสรที่ชนะเลิศจากแต่ละกลุ่มจะแข่งขันในรอบแพ้คัดออก เพื่อหาสโมสรชนะเลิศโซนย่อย ไปชิงชนะเลิศโซนภาคใต้
ในฤดูกาล 2565 มีสโมสรเข้าแข่งขันจำนวน 19 สโมสร โดยแบ่งออกเป็นภาคใต้ตอนบน 8 สโมสร และภาคใต้ตอนล่าง 11 สโมสร
การแข่งขันในโซนภาคใต้ใช้สนามแข่งขันในจังหวัดต่าง ๆ ดังนี้
การแข่งขันในโซนภาคใต้ตอนบน.
การจับสลากแบ่งสายมีขึ้นในวันที่ 20 เมษายน 2565
รอบมินิลีก.
&lt;section begin=southern region upper group a/&gt;&lt;onlyinclude&gt;&lt;/onlyinclude&gt;&lt;section end=southern region upper group a/&gt;
&lt;section begin=southern region upper group a/&gt;&lt;onlyinclude&gt;&lt;/onlyinclude&gt;&lt;section end=southern region upper group b/&gt;
การแข่งขันในโซนภาคใต้ตอนล่าง.
&lt;section begin=southern region lower group a/&gt;&lt;onlyinclude&gt;&lt;/onlyinclude&gt;&lt;section end=southern region lower group a/&gt;
&lt;section begin=southern region lower group b/&gt;&lt;onlyinclude&gt;&lt;/onlyinclude&gt;&lt;section end=southern region lower group b/&gt;
&lt;section begin=southern region lower group c/&gt;&lt;onlyinclude&gt;&lt;/onlyinclude&gt;&lt;section end=southern region lower group c/&gt;
&lt;section begin=southern region lower group c/&gt;&lt;onlyinclude&gt;&lt;/onlyinclude&gt;&lt;section end=southern region lower group d/&gt;
สโมสรที่ชนะเลิศจากแต่ละกลุ่ม มี 4 สโมสร ได้แก่ สงขลา ซิตี้ จากกลุ่มเอ, สงขลาอัสลาน ทีเอสยู จากกลุ่มบี, เซาเทิร์น บีซ จากกลุ่มซี และเมืองตรัง ยูไนเต็ด จากกลุ่มดี จะแข่งขันในรอบแพ้คัดออก เพื่อหา 2 สโมสรเข้าสู่รอบชิงชนะเลิศภาคใต้ตอนล่าง
วัดพระเกิด (จังหวัดพัทลุง)
วัดพระเกิด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลฝาละมี อำเภอปากพะยูน จังหวัดพัทลุง
วัดพระเกิดหรือชาวบ้านเรียกสั้น ๆ ว่า วัดเกิด สร้างเมื่อ พ.ศ. 1939 สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2406 ได้รับพระราชทานวิสุงคามสีมาเมื่อวันที่ 25 ธันวาคม พ.ศ. 2539 มีเรื่องเล่าว่า ตาสามโมกับยายเพชรสองผัวเมีย ได้มาอาศัยทำไร่ทำนาอยู่ในบริเวณนี้ วันหนึ่งได้ถากถางป่าแล้วทำการเผาไม้ แต่เผาเท่าใดก็ไม่ไหม้ ตายายทั้งสองเกิดความสงสัยจึงขุดลงไปใต้พื้นดินพบพระพุทธรูปทองคำ และเข้าใจว่าเป็นพระพุทธรูปที่เกิดขึ้นมาเอง เมื่อสร้างวัดจึงตั้งชื่อว่า "วัดพระเกิด" อีกตำนานเกี่ยวกับข้องตำนานพระนางเลือดขาว พระนางได้โดยสารเรือสำเภาผ่านเข้ามาทางคลองฝาละมี เรือได้อับปางลงใกล้ ๆ กับสวนจีน พระนางเลือดขาวขึ้นบกเดินทางต่อไปจนได้คลอดบุตรเป็นหญิงให้ชื่อว่า "นางพิมพ์" พร้อมกับได้สร้างวัดพระเกิดซึ่งหมายถึงที่เกิดหรือที่คลอดบุตร
วัดพระเกิดเป็นวัดร้างมานาน จน พ.ศ. 2446 ได้มีพระสงฆ์ไม่ปรากฏนามบูรณะวัดขึ้นอีก พ.ศ. 2467 มีพระแดงเป็นผู้ดูแลวัด พ.ศ. 2478 มีพระแดง โชติโต มาจำพรรษาช่วยบูรณะวัด จนกระทั่ง พ.ศ. 2484 พระท่อน ปภงสโร มาเป็นผู้ดูแลวัด
ภายในวัดมีศาลาการเปรียญพระพุทธรูปจำหลักไม้จันทน์ กลองหรือตะโพนและสระน้ำ
รักของผม ขนมของคุณ
รักของผม ขนมของคุณ (อังกฤษ : Baker Boys The Series) เป็นละครชุดแนวโรแมนติก-คอมเมดี้,ลึกลับทางโทรทัศน์ในปีพ.ศ. 2564 นำแสดงโดย ฐานัฐพ์ โล่ห์คุณสมบัติ (ลี),ปราชญา เรืองโรจน์ (สิงโต),ปุริม รัตนเรืองวัฒนา (ปลื้ม) และภัทร เอกแสงกุล (เฟย) ดัดแปลงมาจากมังงะ เรื่อง แอนทีค เบเกอร์รี่ โดย ฟุมิ โยชินางะ ที่พูดถึงเรื่องราวของคนทำขนมสี่คนที่ต้องเผชิญปัญหาที่แตกต่างกันในชีวิตการทำอาชีพนักทำขนม นอกจากจะมีในเวอร์ชันไทยแล้ว มังงะเรื่องนี้ยังมีการดัดแปลงและทำเป็นซีรีส์ในเวอร์ชันญี่ปุ่นและเกาหลีอีกด้วย
กำกับการแสดงโดย พรรณเรศ รุจิระนันท์ (ปอย) อำนวยการผลิตโดยจีเอ็มเอ็มทีวี,เป็นหนึ่งในสิบหกซีรีส์ที่เปิดตัวในงาน GMMTV 2021:The New Decade Begins ที่จัดขึ้นในวันที่ 3 ธันวาคม พ.ศ. 2563 ออกอากาศทุกวันพุธและพฤหัสบดีเวลา 20:30 น.  ทางจีเอ็มเอ็ม 25 และย้อนหลังทางแอปพลิเคชันเอไอเอส เพลย์ เวลา 22:30 น.(ตามเวลาไทย) แทนที่การฉายซ้ำของซีรีส์ นาบี ฉันจะไม่รักเธอ และฉายต่อด้วยซีรีส์ 55:15 เนเวอร์ ทู เลท ในเวลาเดียวกันทาง จีเอ็มเอ็ม 25
เรตติงโทรทัศน์ในประเทศไทย.
ในตารางด้านล่างนี้,' แสดงถึงเรตติงที่ต่ำที่สุดและ ' แสดงถึงเรตติงที่สูงที่สุด
ฟิลิปปินส์ – ซีรีส์เรื่องนี้เป็นหนึ่งในห้าซีรีส์ของจีเอ็มเอ็มทีวี,ร่วมกับBad Buddy The Series แค่เพื่อนครับเพื่อน,Not Me The Series เขา...ไม่ไช่ผม,Enchanté The Series ใครคืออองชองเต และ F4 Thailand: Boys Over Flowers (ซีรีส์ไทยที่ดัดแปลงมาจากรักใสใส หัวใจสี่ดวง โดยมีเวอร์ชันอื่นๆอย่างไต้หวัน,ญี่ปุ่น,เกาหลีใต้ และจีน ซึ่งเคยออกอากาศมาก่อนหน้าทาง ABS-CNB) ที่ถูกซื้อลิขสิทธิ์ในการฉายโดย เอบีเอส-ซีเอ็นบี คอปเปอร์เรชัน หลังจากที่ประสบความสำเร็จในการฉายจากซีรีส์แปดเรื่องก่อนหน้าที่ซื้อลิขสิทธิ์จากจีเอ็มเอ็มทีวี และได้ประกาศลิขสิทธิ์ให้ ดรีมสเคป เอ็นเตอร์เท็นเมนต์(บริษัทภายใต้สังกัดของเอบีเอส-ซีเอ็นบี คอปเปอร์เรชัน) ในวันที่ 28 มิถุนายน พ.ศ. 2564 เริ่มออกอากาศในวันที่ 24 พฤศจิกายน พ.ศ. 2564 โดยทุกตอนจะมีคำบรรยายภาษาอังกฤษที่จะ และออกอากาศทาง ไอวอนท์ ทีเอฟซี พร้อมกันกับการออกอากาศในประเทศไทย และเปิดตัวคำบรรยายภาษาฟิลิปปินส์ในวันที่ 30 พฤศจิกายน พ.ศ. 2564 และตอนอื่นๆในวันถัดไป
ไอแซค เนเทโร่
ตำบลสระจรเข้
ตำบลสระจรเข้ เป็นตำบลหนึ่งในอำเภอด่านขุนทด จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลตำบลสระจรเข้
มีสถานีอนามัยประจําตําบล 1 แห่ง คือ โรงพยาบาลส่งเสริมสุขภาพประจําตําบลสระจรเข้
วิศรุต หิรัญบุศย์
วิศรุต หิรัญบุศย์ (เกิด 21 ธันวาคม พ.ศ. 2534) ชื่อเล่น ไผ่ เป็นนักแสดงชาวไทย สังกัดสถานีโทรทัศน์ไทยทีวีสีช่อง 3 เริ่มเป็นที่รู้จักจากบทบาท “คล้าว“ จากซีรีส์ชุด "สุภาพบุรุษจุฑาเทพ" เรื่อง "คุณชายปวรรุจ" (2556) และบทบาท “เมฆ“ จากละครเรื่อง "สองหัวใจนี้เพื่อเธอ" (2558)
วิศรุต หิรัญบุศย์ มีชื่อเล่นว่า ไผ่ เกิดเมื่อวันที่ 21 ธันวาคม พ.ศ. 2534 เป็นบุตรคนโตในบรรดาพี่น้อง 2 คน มีบิดาชื่อ นรงค์ หิรัญบุศย์ และมารดาชื่อ หทัยรัตน์ หิรัญบุศย์ มีน้องชายชื่อ ศรัณย์ หิรัญบุศย์
วิศรุตจบการศึกษาระดับชั้นประถมศึกษาและมัธยมศึกษาจากโรงเรียนอมาตยกุล และระดับปริญญาตรีจากคณะเศรษฐศาสตร์ มหาวิทยาลัยเกษตรศาสตร์
วิศรุตเข้าสู่วงการจากการประกวด "Men's Health Guy Challenge 2012" ต่อมาจึงได้มีผลงานละครเรื่องแรกคือซีรีส์ สุภาพบุรุษจุฑาเทพ เรื่อง คุณชายปวรรุจ ทางช่อง 3
อาชิตะ, มามะงะอิไน
อาชิตะ, มามะงะอิไน  เป็นละครโทรทัศน์ญี่ปุ่น ที่ออกอากาศทางสถานีโทรทัศน์นิปปงทีวี ตั้งแต่วันที่ 15 มกราคม จนถึง 12 มีนาคม ค.ศ. 2014 นำแสดงโดย มานะ อาชิดะ และ ริโอะ ซูซูกิ ที่มีชื่อเสียงจากผลงานการแสดงละครโทรทัศน์เรื่อง "มาเธอร์" (2010) และ "วูแมน" (2013) ตามลำดับ เล่าเรื่องราวของเด็ก ๆ ที่อาศัยอยู่ในสถานเลี้ยงเด็กกำพร้า
ออกอากาศไปทั้งสิ้น 9 ตอน และได้รับเรตติงเฉลี่ยที่ 12.85% ในภูมิภาคคันโต "อาชิตะ, มามะงะอิไน" ได้รับข้อวิพากษ์วิจารณ์จากการถ่ายทอดชีวิตของเด็กกำพร้าที่ไม่สมควรโดยองค์กรสวัสดิภาพญี่ปุ่น
มากิ วาตานาเบะ ขณะอายุ 9 ปีถูกทิ้งอยู่ในสถานเลี้ยงเด็กกำพร้าชื่อ โคงาโมะโนะอิเอะ (コガモの家, "บ้านเป็ด") หลังแม่ของเธอถูกจับกุมในข้อหาทำร้ายร่างกายโดยไม่มีเจตนา ที่นี่เธอพบกับโพสต์ เด็กหญิงที่ถูกทิ้งตั้งแต่กำเนิดในตู้ทิ้งเด็ก (baby hatch) ขณะที่เด็กคนอื่น ๆ ถูกทอดทิ้งโดยผู้ปกครองหรือถูกนำมาพักจากเหตุการกระทำทารุณหรือการทอดทิ้งเด็ก สถานเลี้ยงเด็กกำพร้าดำเนินการโดยนักสืบเกษียณ โทโมโนริ ซาซากิ ที่ดูผิดปกติเป็นพ่อบ้านด้วยความรุนแรง ทุก ๆ สัปดาห์​ โทโมโนริ จัดให้มีการทดลองอยู่พักอาศัยกับครอบครัวอุปถัมภ์โดยให้เด็ก ๆ เป็นคนตัดสินใจเลือกผู้ปกครองด้วยตนเองตามความชอบของแต่ละคน เด็กในสถานเลี้ยงฯ​ จะใช้ชีวิตกับพวกเขาเป็นระยะเวลา 1–2 วันและตัดสินใจว่าพวกเขาอยากให้ถูกรับเลี้ยงหรือไม่
"อาชิมะ, มามะงะอิไน" ได้รับเรตติงในตอนแรกที่ 14% ในภูมิภาคคันโต อย่างไรก็ตาม จากข้อโต้เถียงและข้อวิพากษ์วิจารณ์ เรตติงของตอนที่
2 ตกลงมาที่ 13.5% สำหรับเรตติงเฉลี่ยของ"อาชิตะ, มามะงะอิไน" อยู่ที่ 12.85% ในภูมิภาคคันโต
ข้อวิพากษ์วิจารณ์​.
หลังการออกอากาศตอนแรกของ"อาชิตะ, มามะงะอิไน" ในวันที่ 15 มกราคม ค.ศ. 2014 ได้มีการแสดงความไม่พอใจจากสมาคมครอบครัวอุปถัมภ์, สมาคมสถานเลี้ยงเด็กกำพร้าต่าง ๆ และโรงพยาบาลจิเก (慈恵病院) ซึ่งเป็นโรงพยาบาลเพียงแห่งเดียวในประเทศญี่ปุ่นที่รับเด็กที่ถูกทอดทิ้งผ่านตู้ทิ้งเด็ก (baby hatch)
โรงพยาบาลฯ​ ที่วิจารณ์การถ่ายทอดชีวิตของเด็กที่ถูกทอดทิ้ง โดยเฉพาะอย่างยิ่งการตั้งชื่อเล่นของตัวละครเด็กที่ทอดทิ้งว่า "โพสต์" เพราะเป็นการก่อให้เกิด "การทำร้ายทางจิตใจ" ต่อเด็กที่ถูกทิ้งผ่านตู้ทิ้งเด็กจริง ๆ การวิพากษ์วิจารณ์นั้นเพิ่มขึ้นอย่างต่อเนื่องในวันที่ 21 มกราคม เมื่อสมาคมสถานเลี้ยงเด็กกำพร้าแห่งชาติและองค์กรอื่น ๆ ที่เกี่ยวข้องร้องขอให้นิปปงทีวียกเลิกการออกอากาศ"อาชิตะ, มามะงะอิไน" ต่อไป ละครโทรทัศน์เรื่องนี้ยังได้รับการกล่าวถึงในการประชุมสภานิติบัญญัติแห่งชาติ โดยว่าที่รัฐมนตรีว่าการกระทรวงสวัสดิการฯ โนริฮิซะ ทามูระ กล่าวว่า "มีรายงานเกี่ยวกับเด็กผู้หญิงในสถานเลี้ยงเด็กกำพร้าทำร้ายตนเอง (หลังชมละครโทรทัศน์เรื่องนี้)"
จากข้อวิพากษ์วิจารณ์ดังกล่าว บริษัทโฆษณาญี่ปุ่น เช่น มิตซูบิชิเอสเตท และ คาโอ ประกาศว่าพวกเขาจะยกเลิกการให้การสนับสนุน"อาชิตะ, มามะงะอิไน" ด้วยเหตุนี้ ในวันที่ 22 มกราคม ตอนที่สอง ของละครโทรทัศน์ถูกออกอากาศโดยไม่มีการขึ้นเครดิตผู้สนับสนุนรายการ ขณะที่ตอนที่สามมีการแสดงประกาศโฆษณาในบริการสาธารณะ (public service announcement) แทนโฆษณา
ข้อวิพากษ์วิจารณ์สิ้นสุดลงเมื่อนิปปงทีวีกล่าวแถลงต่อสภาสถานเลี้ยงเด็กกำพร้าในวันที่ 4 กุมภาพันธ์ ค.ศ. 2014 ว่า "จะพิจารณาอย่างที่ถ้วนต่อเด็กให้มากยิ่งขึ้น" โดยการแก้ไขบางส่วนของบทละครโทรทัศน์อย่างไม่เจาะจง โคอิจิ ฟูจิโนะ ประธานสภาฯ ตอบรับคำแถลงของสถานีและบอกเป็นนัยว่าเขาจะชม"อาชิตะ, มามะงะอิไน" จนถึงตอนสุดท้าย
Hiyokko
Ashita, Mama ga Inai
มาตราทองคำ
มาตราทองคำ  เป็นระบบเงินตราซึ่งหน่วยวัดมูลค่าทางเศรษฐกิจมาตรายึดกับทองคำปริมาณคงที่หนึ่ง มาตราทองคำใช้เป็นพื้นฐานของระบบเงินตราระหว่างประเทศตั้งแต่คริสต์ทศวรรษ 1870 ถึงต้นคริสต์ทศวรรษ 1920 และตั้งแต่ปลายคริสต์ทศวรรษ 1920 ถึงปี 1932 ตลอดจนตั้งแต่ปี 1944 ถึง 1971 เมื่อสหรัฐเลิกการให้แปลงเงินดอลลาร์สหรัฐกับทองคำ ซึ่งเป็นการยุติระบบเบรตตันวูดส์ ทั้งนี้ หลายรัฐยังมีทองคำสำรองปริมาณพอสมควร
ในอดีต มาตราเงินและระบบโลหะสองชนิด (bimetallism) ใช้กันแพร่หลายกว่ามาตราทองคำ การเปลี่ยนมาใช้มาตราทองคำเป็นระบบเงินตราต่างประเทศล้วนเป็นอุบัติเหตุ ความผิดปกติของเครือข่าย และผลจากสถานการณในอดีต (path dependency) บริเตนใหญ่ใช้มาตราทองคำโดยพฤตินัยจากอุบัติเหตุในปี 1717 เมื่อเซอร์ไอแซก นิวตัน ซึ่งขณะนั้นเป็นหัวหน้าโรงกษาปณ์หลวง ตั้งอัตราแลกเปลี่ยนเงินเป็นทองคำต่ำเกินไป ทำให้เหรียญเงินหมดไปจากระบบ เมื่อบริเตนใหญ่กลายเป็นมหาอำนาจทางการเงินและพาณิชย์ในคริสต์ศตวรรษที่ 19 รัฐอื่นจึงเริ่มรับระบบการเงินของบริเตนไปใช้ด้วยมากขึ้น ๆ
มาตราทองคำถูกยกเลิกไปเสียส่วนใหญ่ระหว่างภาวะเศรษฐกิจตกต่ำครั้งใหญ่ก่อนมีการนำกลับมาใช้อย่างจำกัดเป็นส่วนหนึ่งของระบบเบรตตันวูดส์หลังสงครามโลกครั้งที่สอง มาตราทองคำถูกยกเลิกไปเนื่องจากมีความโน้มเอียงต่อความผันผวน ตลอดจนทำให้รัฐบาลเกิดข้อจำกัด คือ ต้องมีอัตราแลกเปลี่ยนคงที่ รัฐบาลไม่สามารถใช้นโยบายการเงินแบบขยายตัวเพื่อลดการว่างงานระหว่างภาวะเศรษฐกิจถดถอย เป็นต้น มีฉันทามติในหมู่นักเศรษฐศาสตร์ว่าการหวนกลับไปใช้มาตราทองคำจะไม่เกิดประโยชน์ และนักประวัติศาสตร์ส่วนใหญ่ปฏิเสธแนวคิดที่ว่ามาตราทองคำ "มีประสิทธิภาพในการรักษาเสถียรภาพราคาและช่วยลดความผันผวนของวัฏจักรธุรกิจระหว่างคริสต์ศตวรรษที่ 19"
วัดหลวงราชสัณฐาน
วัดหลวงราชสัณฐาน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเวียง อำเภอเมืองพะเยา จังหวัดพะเยา
วัดหลวงราชสัณฐานเป็นวัดร้างมาก่อน ตั้งวัดเมื่อ พ.ศ. 2025 ได้รับพระราชทานวิสุงคามสีมาเมื่อ พ.ศ. 2030 ต่อมาเจ้าหลวงวงศ์ผู้ครองเมืองพะเยาได้บูรณปฏิสังขรณ์จนแล้วเสร็จเมื่อ พ.ศ. 2387 ชาวบ้านจึงเรียกว่า วัดหลวง ต่อมาชื่อว่า "วัดหลวงราชสัณฐาน" ได้รับการประกาศขึ้นทะเบียนโบราณสถาน เมื่อ พ.ศ. 2478
วิหารศิลปะล้านนา ซึ่งมีภาพจิตรกรรมฝาผนังอยู่ภายใน เป็นภาพจิตรกรรมสีฝุ่นผสมกาว ยางไม้เขียนบนกระดาษสา ผ้าแปะติดอยู่บนผนังไม้ รูปที่เขียนเล่าเรื่องทศชาติชาดกและพุทธประวัติ เมื่อ พ.ศ. 2527 กิดพายุฝนทำให้วิหารพังทลายลงมาทั้งหมดรวมทั้งภาพจิตรกรรมบนแผ่นไม้ด้วย ต่อมามีการสร้างวิหารหลังใหม่ โดยสร้างวิหารบนฐานเดิมและคงรูปแบบสถาปัตยกรรมแบบเดิมไว้ แต่ได้มีการปรับเปลี่ยนรูปแบบบ้างในบางส่วน และได้นำภาพจิตรกรรมของเดิมที่ยังเหลืออยู่มาไว้ในวิหารหลังใหม่
เจดีย์ทรงกลมหลังวิหาร และฐานก่ออิฐมีเจดีย์ทรงกลมสลักจากหินทรายขนาดเล็กตั้งตะแคงอยู่ มีการค้นพบสถูปเจดีย์หินทราย 1 องค์ มีลักษณะรูปทรงคล้ายเจดีย์แบบสุโขทัย อยู่ในพุทธศตวรรษที่ 20–21 ตั้งอยู่ด้านหลังวิหาร รูปแบบนี้มีที่พะเยาเท่านั้น
มาตรฐานทองคำ
จีโกว
เจ้าแม่จีโกว (; พินอิน: "Zigu ") เป็นเทวนารีนักพรตตามความเชื่อของจีนและศาสนาเต๋า พระนางเป็นเทวนารีนักพรตผู้รักษาห้องสุขา ในคติของความเชื่อของจีนและศาสนาเต๋า คติการบูชาของเทวนารีองค์นี้มีต้นกำเนิดในภูมิภาคมณฑลชานซีและแพร่กระจายไปทั่วประเทศจีนในสมัยราชวงศ์ถัง
ตามความเชื่อของจีนกระแสหลัก นางคือคือพระสนมชีของจักรพรรดิฮั่นเกาจู่และพระมารดาขององค์ชายหลิว หรูอี้ ในสมัยราชวงศ์ฮั่น ซึ่งถูกพระนางหลี่ฮองเฮาทรมานและฆาตกรรมให้เป็นมนุษย์หมู หรือ หมูคนในห้องน้ำในวันเทศกาลโคมไฟ
เรื่องราวบันทึกแรกสุดของเจ้าแม่จีโกว อยู่ในบันทึกบทเล่มห้าของ "หลี่หยวน"  ซึ่งบันทึกโดย หลิวจิ้งซู่  หรือ หลิวซ่ง  แห่งยุคราชวงศ์เหนือ-ใต้
ในตำนานท้องถิ่นอื่น ๆ กล่าวว่าชื่อจริงของนางคือ เหอหมิงฮุ่ย  ในรัชสมัยของบูเช็กเทียน และนางได้ถูกเอกภริยาของของสามีเธอฆาตกรรมในห้องน้ำด้วยความริษยาในวันเทศกาลโคมไฟ ด้วยคุณงามความดีและกุศลที่นางได้ประกอบไว้ทำให้เง็กเซียนฮ่องเต้ทรงเมตตาสถาปนาเป็นเทพีผู้รักษาห้องสุขา
ในความเชื่อของจีนนิยมบูชาเทพประจำบ้านหกองค์ โดยมีสองประเภทที่โดดเด่นที่สุดของคติเหล่านี้คือ "เทพเจ้าแห่งประตู" และ "เทพผู้รักษาห้องสุขา" โดยเทพผู้รักษาห้องสุขาได้รับการบูชาตั้งแต่สมัยยุคราชวงศ์เหนือ-ใต้ และเป็นที่นิยมสักการะบูชาคู่กับเทพเจ้าแห่งประตูเป็นอย่างมากในสมัยราชวงศ์ถังและราชวงศ์ซ่ง
ในฐานะเทพผู้รักษาห้องสุขา เจ้าแม่จีโกว และ เจ้าแม่หยุนเซียวมักเป็นที่นิยมสักการะบูชาพิเศษ บรรดาสตรีจีนนิยมบูชาเทพนารีทั้งสองในรูปของตุ๊กตาที่ประดิษฐ์เองในวันเทศกาลโคมไฟ (คือวันที่สิบห้าของเดือนแรกตามปฏิทินจีนของทุกปี)
แผ่นดินไหวเกโยะ
เทพแห่งห้องสุขา
เทพแห่งห้องสุขา  เป็นเทวดาหรือวิญญาณที่รักษาห้องบังคนในวัฒนธรรมศาสนาแบบต่าง ๆ ปรากฏตั้งแต่อารยธรรมแบบเอเชียตะวันออกจนถึงอารยธรรมแบบกรีกโรมัน
ในวัฒนธรรมต่าง ๆ.
ในประเทศจีนตามความเชื่อของจีนและศาสนาเต๋ามีหลายองค์ แต่กระแสหลัก คือ เจ้าแม่จีโกวซึ่งเป็นที่สักการะบูชาของบรรดาสตรีจีนในวันเทศกาลโคมไฟ และในราชวงศ์หมิง เทพเจ้าประจำตำแหน่ง365องค์ในห้องสินคือ สามเทพนารีดาวกระบวยทอง คือ เจ้าแม่หยุนเซียว  เจ้าแม่ฉงเซียว  และเจ้าแม่ปี่เซียว  อันเป็นหนึ่งในเทพนารีผู้ผดุงครรภ์
ในประเทศญี่ปุ่น ความเชื่อในเทพเจ้าส้วมซึ่งส่วนใหญ่มักแสดงในรูปของอุจฉุศมะวิทยาราช  ซึ่งโดยเฉพาะในศาสนาพุทธฝ่ายมหายานนิกายเซน อันนับถือกันอย่างแพร่หลายในแถบเอเชียตะวันออก มักทำสมาธิที่เริ่มจากความสะอาดโดยมักเริ่มต้นที่ห้องส้วม